Emidlalweni yango-2016, eRio de Janeiro, eBrazil, iNingizimu Afrika ilinyusile kancane izinga, yahlabana ngezindondo ezilishumi. Zaba zimbili ezegolide, zaba yisithupha ezesiliva, nezimbili zethusi. Die formalisering van eerste-orde-logika en aksiomatiese versamelingsteorie in die eerste helfte van die 20ste eeu, tesame met die koms van die digitale rekenaar, het die weg vir die ontwikkeling van geoutomatiseerde bewysvoering gebaan. Die outomatisering van bewysvoering het in die 1950’s ontwikkel vanuit die bewys van elementêre meetkundige probleme en die opspoor van direkte bewyse vir probleme in Principia Mathematica deur middel van eenvoudige, mensgerigte inferensiereëls. Vooruitgang is in 1965 op die gebied van geoutomatiseerde bewysvoering gemaak toe die resolusie-inferensie-meganisme geformuleer is. Deesdae kombineer kragtige Satisfiability Modulo Theories (SMT) bewysvoerders SAT-oplossers met gesofistikeerde kennis vanuit verskeie probleemdomeine om steeds meer komplekse stellings te bewys. Die kombinatoriese ontploffing van die soekruimte kan beskou word as een van die grootste uitdagings vir verdere vooruitgang in die veld van geoutomatiseerde bewysvoering. Baanbrekers uit die 1950’s en 1960’s het reeds bepaal dat daar ’n behoefte is aan heuristieke om die soektog na bewyse te rig. Ten spyte van die teoretiese vooruitgang in outomatiese bewysvoering en die tegnologiese vooruitgang in die rekenaarbedryf, is die grootte van die soekruimte steeds problematies wanneer toenemend komplekse bewyse aangepak word. Teenswoordig is heuristieke steeds nuttig en noodsaaklik om komplekse bewysverpligtinge uit te voer. In 2000 is ’n aantal heuristieke ontwikkel om die resolusie-gebaseerde bewysvoerder OTTER te help om bewyse vir versamelingsteoretiese probleme te vind. Die toepaslikheid van hierdie heuristieke vir die volgende generasie bewysvoerders is in 2009 geëvalueer. Die bewysvoerders Vampire en Gandalf het onderskeidelik 90% en 80% van die toepaslike OTTER-heuristieke nodig gehad. Hierdie verhandeling ondersoek die toepaslikheid van die OTTER-heuristieke op bewysvoering in die hibriede bewysvoeringsomgewing Rodin—’n stelselmodelleringsuite vir die formele Event-B-metode. Ons toon dat slegs 2 van die 10 toepaslike OTTER-heuristieke van nut was vir die uitvoering van bewysverpligtinge in Rodin. Ons voer aan dat die OTTER-heuristieke grotendeels ondoeltreffend was toe dit op Rodin-bewyse toegepas is. Desnieteenstaande is heuristieke steeds nodig as bewysverpligtinge nie outomaties uitgevoer kon word nie. Daarom stel ons ’n aantal van ons eie heuristieke voor wat in die Rodin-suite aangewend kan word.